b'\n_START_ARTICLE_\nIvan Simoni\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nSimoni\xc4\x8d je po osnovni \xc5\xa1oli v Semi\xc4\x8du in Novem mestu ter gimnaziji v Zavodu svetega Stanislava v \xc5\xa0entvidu pri Ljubljani (1919\xe2\x80\x931927)  \xc5\xa1tudiral na ljubljanski Filozofski fakulteti geografijo in zgodovino s sociologijo. Med \xc5\xa1tudijem je odslu\xc5\xbeil voja\xc5\xa1ki rok, nakar je 1934 diplomiral. Slu\xc5\xbeboval je od 1934 v Etnografskem muzeju v Ljubljani, od 1937 na gimnaziji v Ko\xc4\x8devju, 1944\xe2\x80\x9345 v Novem mestu, 1945\xe2\x80\x9346 v Celju, 1946\xe2\x80\x9347 na ni\xc5\xbeji gimnnaziji v Ribnici, od 1947 v Logatcu, od 1950 na klas\xc4\x8dni gimnaziji v Ljubljani; po 1955 je bil kustos v Slovenskem \xc5\xa1olskem muzeju, in od 1961 profesor na osnovni \xc5\xa1oli v Kamniku._NEWLINE_Te\xc5\xbei\xc5\xa1\xc4\x8de Simoni\xc4\x8devega prou\xc4\x8devanja sta Ko\xc4\x8devsko in Bela krajina; o njiju je objavil vrsto dokumentiranih znanstvenih razprav, \xc4\x8dlankov, poro\xc4\x8dil in ocen. Izmed dalj\xc5\xa1ih in tehtnej\xc5\xa1ih tekstov izstopajo: Migracije na Ko\xc4\x8devskem v lu\xc4\x8di priimkov (1934); Ko\xc4\x8devarji v lu\xc4\x8di krajevnih in ledinskih imen (1935); Geografski pregled ko\xc4\x8devskega jezikovno me\xc5\xa1anega ozemlja (1939); Zgodovina ko\xc4\x8devskega ozemlja (1939); Prirodne lepote v Beli krajini (1956); Krajevna, ledinska in rodbinska imena v Beli krajini (1956). Geografsko pa je orisal takratne okraje \xc4\x8crnomelj in Novo mesto ter 11 ob\xc4\x8din okraja Kr\xc5\xa1ko. Pisal je informativne \xc4\x8dlanke o jubilejih nekaterih najstarej\xc5\xa1ih osnovnih \xc5\xa1ol na Slovenskem in gimnaziji v Kamniku (1958).'